CELEX: 
Language: sk
Date: 2019-04-03 00:00:00
Title: NARIADENIE KOMISIE (EÚ) …/… ktorým sa mení príloha IV k nariadeniu Európskeho parlamentu a Rady (ES) č. 661/2009 a prílohy I, III a IV k smernici Európskeho parlamentu a Rady 2007/46/ES, pokiaľ ide o aktualizáciu odkazov na určité predpisy Európskej hospodárskej komisie Organizácie Spojených národov o typovom schvaľovaní motorových vozidiel a začlenenie týchto predpisov

DÔVODOVÁ SPRÁVA
            
            
               1.KONTEXT
            
            
               •Dôvody a ciele
            
            
               
                  Nariadením (ES) č. 661/2009
                     1
                   o všeobecnej bezpečnosti vozidiel sa zrušil veľký počet smerníc ES, ktoré sa nahradili existujúcimi medzinárodnými normami v medziach rámca Organizácie Spojených národov. Európska hospodárska komisia Organizácie Spojených národov (EHK OSN) vypracováva harmonizované požiadavky (predpisy OSN), ktorými sa majú odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a má sa zabezpečiť, aby takéto vozidlá ponúkali vysokú úroveň bezpečnosti a ochrany životného prostredia. Tieto predpisy OSN sa pravidelne aktualizujú s cieľom zohľadniť technický pokrok.
               
               
                  Rámcovou smernicou 2007/46/ES
                     2
                   sa stanovujú harmonizované požiadavky na bezpečnosť a ochranu životného prostredia, ktoré musia motorové vozidlá spĺňať pred uvedením na vnútorný trh, čím sa uľahčuje voľný pohyb vozidiel. Uvedenou smernicou sa predpisy OSN začleňujú do systému typového schválenia ES, a to buď ako požiadavky na účely typového schválenia alebo ako alternatíva k právnym predpisom Únie. Od prijatia uvedenej smernice sa predpisy OSN čoraz viac začleňujú do právnych predpisov Únie v rámci typového schválenia ES.
               
               
                  Keďže prílohy k nariadeniu o všeobecnej bezpečnosti vozidiel a k rámcovej smernici obsahujú statické odkazy na predpisy OSN, zoznamy, ktoré sú v nich obsiahnuté, sa musia pravidelne meniť tak, aby zahŕňali nové série zmien existujúcich predpisov OSN a nové predpisy OSN, ku ktorým Únia pristúpila a ktoré sa následne preložia do všetkých jazykov EÚ a uverejnia v úradnom vestníku.
               
            
            
               Tento cyklus je piatym cyklom zmien nariadenia o všeobecnej bezpečnosti vozidiel od jeho prijatia v roku 2009, pričom predchádzajúce cykly zmien sa uskutočnili v rokoch 2011
                  3
               , 2012
                  4
               , 2015
                  5
                a 2016
                  6
               .
            
            
               •Súlad s existujúcimi ustanoveniami v tejto oblasti politiky
            
            
               Toto nariadenie dopĺňa politiku Únie v oblasti vnútorného trhu, pokiaľ ide o automobilový priemysel, a je s ňou v plnom súlade.
            
            
               V januári 2016 Komisia predložila návrh nariadenia Európskeho parlamentu a Rady o schvaľovaní motorových vozidiel a o dohľade nad trhom s nimi
                  7
               , ktorý zákonodarcovia nedávno prijali. S účinnosťou od 1. septembra 2020 sa ním zruší v súčasnosti platná rámcová smernica.
            
            
               V máji 2018 Európska komisia prijala aj návrh na revíziu nariadenia o všeobecnej bezpečnosti
                  8
               , ktorým sa má po prijatí návrhu zákonodarcami a jeho uplatňovaní zrušiť a nahradiť nariadenie (ES) č. 661/2009.
            
            
               Bez ohľadu na tento vývoj legislatívneho rámca sa prílohy k v súčasnosti platným regulačným aktom musia naďalej pravidelne aktualizovať, aby sa zohľadnil technický pokrok, a to až do nadobudnutia účinnosti nových nariadení.
            
            
               •Súlad s ostatnými politikami Únie
            
            
               
                  Systém Európskej hospodárskej komisie Organizácie Spojených národov (EHK OSN) je previazaný s politikou Únie v oblasti konkurencieschopnosti, na ktorú má táto iniciatíva pozitívny vplyv. Toto nariadenie je takisto v súlade s politikami Únie v oblasti dopravy a energetiky, ktoré sa náležite zohľadňujú v procese prípravy a prijímania predpisov OSN, na ktoré sa vzťahuje dohoda z roku 1958.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Právnym základom tohto nariadenia Komisie je článok 39 ods. 2 smernice Európskeho parlamentu a Rady 2007/46/ES a článok 14 ods. 1 písm. a) a f) nariadenia Európskeho parlamentu a Rady (ES) č. 661/2009, ktorými sa Komisii udeľuje mandát na prijatie vykonávacích opatrení na účely aktualizácie príslušných príloh k týmto dvom aktom s cieľom prispôsobiť ich technickému pokroku.
               
            
            
               •Subsidiarita (v prípade inej ako výlučnej právomoci)
            
            
               
                  Začlenenie predpisov OSN a ich zmien do systému Únie typového schválenia ES motorových vozidiel môže vykonať len Únia. Takto sa nielen zabráni fragmentácii vnútorného trhu, ale zabezpečia sa aj zhodné normy v oblasti životného prostredia a bezpečnosti v celej Únii. Toto nariadenie Komisie je preto v súlade so zásadou subsidiarity.
               
            
         
         
            
               •Proporcionalita
            
            
               
                  Ide o akt technickej povahy, ktorý je potrebný na riadne vykonávanie nariadenia o všeobecnej bezpečnosti vozidiel a rámcovej smernice prostredníctvom ich neustálej aktualizácie v súlade s technickým pokrokom. Je v súlade so zásadou proporcionality, pretože neprekračuje rámec toho, čo je nevyhnutné na dosiahnutie cieľa, ktorým je zabezpečiť riadne fungovanie vnútorného trhu a zároveň vysokú úroveň bezpečnosti a ochrany verejnosti.
               
            
            
               •Výber nástroja
            
            
               
                  Týmto právnym aktom sa mení nariadenie, preto je zvoleným nástrojom tiež nariadenie.
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Nevzťahuje sa.
               
            
            
               •Konzultácie so zainteresovanými stranami
            
            
               Nevzťahuje sa.
            
            
               •Získavanie a využívanie expertízy
            
            
               Externá expertíza nie je v prípade tohto nariadenia relevantná. Návrh však musí byť schválený Technickým výborom – motorové vozidlá.
            
            
               •Posúdenie vplyvu
            
            
               
                  Toto nariadenie nemôže byť predmetom posúdenia vplyvu, keďže nie sú dostupné ani možné žiadne alternatívne možnosti politiky.
               
            
            
               •Regulačná vhodnosť a zjednodušenie
            
            
               
                  Neočakáva sa, že by toto nariadenie malo akékoľvek negatívne dôsledky, pokiaľ ide o zvýšené regulačné zaťaženie podnikov z EÚ pôsobiacich v automobilovom priemysle vrátane malých a stredných podnikov, keďže sa ním len aktualizujú odkazy na medzinárodné normy, ktoré už patria do existujúceho legislatívneho rámca pre typové schvaľovanie vozidiel. Okrem toho sa uznáva, že akceptácia medzinárodne harmonizovaných predpisov o vozidlách obchodnými partnermi Únie má veľmi pozitívny vplyv na konkurencieschopnosť automobilového priemyslu EÚ a medzinárodný obchod.
               
            
            
               •Základné práva
            
            
               
                  Toto opatrenie nemá žiadne dôsledky z hľadiska ochrany ľudských práv.
               
            
            
               4.VPLYV NA ROZPOČET
            
            
               
                  Táto iniciatíva nemá žiadny vplyv na rozpočet.
               
            
            
               5.ĎALŠIE PRVKY
            
         
         
            
               •Plány vykonávania, spôsob monitorovania, hodnotenia a podávania správ
            
            
               Nevzťahuje sa.
            
            
               •Vysvetľujúce dokumenty (v prípade smerníc)
            
            
               
                  Nevzťahuje sa.
               
            
            
               •Podrobné vysvetlenie konkrétnych ustanovení právneho aktu
            
            
               
                  Týmto nariadením sa zavádzajú tieto zmeny:
               
               
                  – aktualizujú sa odkazy na nové série zmien predpisov OSN č. 10, 16, 34, 39, 44, 48, 58, 67, 79, 94, 100, 107, 117, 119, 123, 125 a 128, ktoré sa majú povinne uplatňovať v Únii (príloha IV k nariadeniu o všeobecnej bezpečnosti vozidiel),
               
               
                  – do zoznamu povinných požiadaviek (príloha IV k nariadeniu o všeobecnej bezpečnosti vozidiel) sa dopĺňajú odkazy na predpisy OSN č. 140 (riadenie stability) a č. 141 (systémy monitorovania tlaku v pneumatikách),
               
               
                  – v článku 3 sa objasňuje, že požiadavky predpisov OSN č. 140 a č. 141 sa uplatňujú len na nové typy vozidiel, pokiaľ ide o ich elektronické systémy riadenia stability a systémy monitorovania tlaku v pneumatikách, a to od dátumu nadobudnutia účinnosti tohto pozmeňujúceho nariadenia (v rámci EHK OSN sa tieto požiadavky uplatňujú už od 1. septembra 2018,
               
               
                  – do zoznamu informácií na účely typového schválenia ES a informačného dokumentu (príloha I a časť I oddiel A prílohy III k rámcovej smernici) sa dopĺňa nový bod o systéme zvukovej signalizácie vozidla (AVAS) typovo schválenom buď v súlade s nariadením (EÚ) č. 540/2014, alebo s predpisom OSN č. 138,
               
               
                  – požiadavky, ktoré sa uplatňujú na účely typového schválenia ES vozidiel, sa dopĺňajú o odkaz na predpis OSN č. 0 o jednotných ustanoveniach na účely medzinárodného typového schvaľovania celých vozidiel (príloha IV k nariadeniu o všeobecnej bezpečnosti vozidiel a časť II prílohy IV k rámcovej smernici),
               
               
                  – aktualizovaná tabuľka s alternatívnymi požiadavkami na účely typového schválenia ES vozidiel zahŕňajúca odkaz na nový predpis OSN č. 139 o brzdových asistenčných systémoch (časť II prílohy IV k rámcovej smernici).
               
            
            
               NARIADENIE KOMISIE (EÚ) …/…
            
            
               z 3. 4. 2019,
            
            
               ktorým sa mení príloha IV k nariadeniu Európskeho parlamentu a Rady (ES) č. 661/2009 a prílohy I, III a IV k smernici Európskeho parlamentu a Rady 2007/46/ES, pokiaľ ide o aktualizáciu odkazov na určité predpisy Európskej hospodárskej komisie Organizácie Spojených národov o typovom schvaľovaní motorových vozidiel a začlenenie týchto predpisov
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na smernicu Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá
                  9
               , a najmä na jej článok 39 ods. 2,
            
            
               so zreteľom na nariadenie Európskeho parlamentu a Rady (ES) č. 661/2009 z 13. júla 2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá
                  10
               , a najmä na jeho článok 14 ods. 1 písm. a) a f),
            
         
         
            
               keďže:
            
            
               (1)V prílohe IV k smernici 2007/46/ES sa uvádzajú požiadavky uplatniteľné na účely typového schválenia ES motorových vozidiel. Uvedené požiadavky zahŕňajú právne predpisy Únie a v niektorých prípadoch predpisy OSN prijaté v kontexte Európskej hospodárskej komisie Organizácie Spojených národov, ktoré sa uplatňujú buď povinne, alebo ako alternatíva k požiadavkám Únie.
            
            
               (2)V prílohe IV k nariadeniu (ES) č. 661/2009 sa uvádza zoznam predpisov OSN, ktoré sa povinne uplatňujú v kontexte všeobecnej bezpečnosti vozidiel.
            
            
               (3)Zoznamy požiadaviek uplatniteľných na účely typového schválenia ES uvedené v prílohe IV k smernici 2007/46/ES a zoznam predpisov OSN, ktoré sa povinne uplatňujú, uvedený v prílohe IV k nariadeniu (ES) č. 661/2009 sa často aktualizujú, aby odrážali uplatňovanie nových požiadaviek príslušných predpisov OSN na úrovni Únie.
            
            
               (4)V rámci Európskej hospodárskej komisie Organizácie Spojených národov bol nedávno prijatý predpis OSN č. 0 o medzinárodnom typovom schvaľovaní celých vozidiel
                  11
                s cieľom obmedziť prekážky obchodu medzi zmluvnými stranami, ktoré uvedený predpis OSN uplatňujú, medzi ktoré patrí Únia a jej členské štáty, ako aj poskytnúť vyššiu mieru istoty pre výrobcov vozidiel, ktorí žiadajú o uznanie ich typového schválenia v týchto zmluvných stranách.
            
            
               (5)Je vhodné aktualizovať zoznamy požiadaviek, ktoré sa uplatňujú na účely typového schválenia ES vozidiel, uvedené v prílohe IV k smernici 2007/46/ES, ako aj zoznam predpisov OSN, ktoré sa uplatňujú povinne, stanovený v prílohe IV k nariadeniu (ES) č. 661/2009 tak, aby sa zohľadnili zmeny zavedené predpisom OSN č. 0.
            
            
               (6)Tabuľka v ČASTI II prílohy IV k smernici 2007/46/ES je zastaraná. Z tohto dôvodu je potrebné aktualizovať zoznam predpisov OSN, ktorých požiadavky sa na účely typového schválenia ES považujú za rovnocenné s požiadavkami Únie.
            
            
               (7)Zároveň je potrebné aktualizovať zoznam informácií na účely typového schválenia ES vozidiel uvedený v prílohe I a informačný dokument v časti I oddiele A prílohy III k smernici 2007/46/ES zahrnutím odkazov na systém zvukovej signalizácie vozidla, ktorý má byť schválený v súlade s ustanoveniami nariadenia Európskeho parlamentu a Rady (EÚ) č. 540/2014
                  12
                alebo predpisu OSN č. 138
                  13
               .
            
            
               (8)Od 1. septembra 2018 sa začali uplatňovať nové predpisy OSN č. 140
                  14
                a 141
                  15
               . Výrobcom by sa mal poskytnúť dostatočný čas, aby mohli prispôsobiť svoje vozidlá novým požiadavkám. Preto by sa malo objasniť, že na účely typového schválenia ES sa tieto požiadavky uplatňujú len na nové typy vozidiel, pokiaľ ide o ich elektronické systémy riadenia stability a systémy kontroly tlaku v pneumatikách.
            
            
               (9)Opatrenia stanovené v tomto nariadení sú v súlade so stanoviskom Technického výboru – motorové vozidlá,
            
            
               PRIJALA TOTO NARIADENIE:
            
            
               Článok 1
            
            
               Príloha IV k nariadeniu (ES) č. 661/2009 sa mení v súlade s prílohou I k tomuto nariadeniu.
            
            
               Článok 2
            
            
               Prílohy I, III a IV k smernici 2007/46/ES sa menia v súlade s prílohou II k tomuto nariadeniu.
            
            
               Článok 3
            
            
               1. S účinnosťou od [OP: vložte dátum nadobudnutia účinnosti tohto nariadenia] členské štáty akceptujú na účely typového schválenia ES nových typov vozidiel, pokiaľ ide o ich elektronické systémy riadenia stability, iba typové schválenia udelené podľa predpisu OSN č. 140.
            
            
               2. S účinnosťou od [OP: Vložte dátum nadobudnutia účinnosti tohto nariadenia] členské štáty akceptujú na účely typového schválenia ES nových typov vozidiel, pokiaľ ide o ich systémy monitorovania tlaku v pneumatikách, iba typové schválenia udelené podľa predpisu OSN č. 141.
            
            
               Článok 4
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
         
         
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 3. 4. 2019
            
            
               
                     Za Komisiu
               
               
                     predseda
                     Jean-Claude JUNCKER
               
               
            
         
         
            
                  
                     (1)
                  
                        Ú. v. EÚ L 200, 31.7.2009, s. 1.
               
               
                  
                     (2)
                  
                        Ú. v. EÚ L 263, 9.10.2007, s. 1.
               
               
                  
                     (3)
                  
                        Ú. v. EÚ L 108, 28.4.2011, s. 13.
               
               
                  
                     (4)
                  
                        Ú. v. EÚ L 160, 21.6.2012, s. 8.
               
               
                  
                     (5)
                  
                        Ú. v. EÚ L 28, 4.2.2015, s. 3.
               
               
                  
                     (6)
                  
                        Ú. v. EÚ L 165, 23.6.2015, s. 1.
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        Ú. v. EÚ L 263, 9.10.2007, s. 1.
               
               
                  
                     (10)
                  
                        Ú. v. EÚ L 200, 31.7.2009, s. 1.
               
               
                  
                     (11)
                  
                        Ú. v. EÚ L 135, 31.5.2018, s. 1.
               
               
                  
                     (12)
                  
                        Nariadenie Európskeho parlamentu a Rady (EÚ) č. 540/2014 zo 16. apríla 2014 o hladine zvuku motorových vozidiel a o náhradných systémoch tlmenia hluku a zmene smernice 2007/46/ES a o zrušení smernice 70/157/EHS (Ú. v. EÚ L 158, 27.5.2014, s. 131).
               
               
                  
                     (13)
                  
                        Ú. v. EÚ L 9, 13.1.2017, s. 33.
               
               
                  
                     (14)
                  
                        Ú. v. EÚ L 269, 26.10.2018, s. 17.
               
               
                  
                     (15)
                  
                        Ú. v. EÚ L 269, 26.10.2018, s. 36.
               
            
      
    ---documentbreak--- 
      
         
         
            
               PRÍLOHA I
            
            
            
               Príloha IV k nariadeniu (ES) č. 661/2009 sa mení takto:
            
            
               1.Tabuľka sa mení takto:
            
            
               a) riadok týkajúci sa predpisu č. 10 sa nahrádza takto:
            
            
                     
                        „10
                     
                  
                  
                     
                        Elektromagnetická kompatibilita 
                     
                  
                  
                     
                        doplnok 1 k sérii zmien 05
                     
                  
                  
                     
                        Ú. v. EÚ L 41, 17.2.2017, s. 1
                     
                  
                  
                     
                        M, N, O“;
                     
                  
               
               b) riadok týkajúci sa predpisu č. 16 sa nahrádza takto:
            
            
                     
                        „16
                     
                  
                  
                     
                        Bezpečnostné pásy, zadržiavacie systémy, detské zadržiavacie systémy a detské zadržiavacie systémy ISOFIX
                     
                  
                  
                     
                        dodatok 2 k sérii zmien 07
                     
                  
                  
                     
                        Ú. v. EÚ L 109, 27.4.2018, s. 1
                     
                  
                  
                     
                        M, N (d)“;
                     
                  
               
               c) riadok týkajúci sa predpisu č. 34 sa nahrádza takto:
            
            
                     
                        „34
                     
                  
                  
                     
                        Ochrana proti nebezpečenstvu požiaru (nádrže na kvapalné palivo)
                     
                  
                  
                     
                        doplnok 1 k sérii zmien 03
                     
                  
                  
                     
                        Ú. v. EÚ L 231, 26.8.2016, s. 41
                     
                  
                  
                     
                        M, N, O (e)“;
                     
                  
               
               d) riadok týkajúci sa predpisu č. 39 sa nahrádza takto:
            
            
                     
                        „39
                     
                  
                  
                     
                        Rýchlomerné zariadenie vrátane jeho montáže
                     
                  
                  
                     
                        dodatok 1 k sérii zmien 01
                     
                  
                  
                     
                        Ú. v. EÚ L 302, 28.11.2018, s.106
                     
                  
                  
                     
                        M, N“;
                     
                  
               
               e) riadok týkajúci sa predpisu č. 44 sa nahrádza takto:
            
            
                     
                        „44
                     
                  
                  
                     
                        Zadržiavacie zariadenia pre deti cestujúce v motorových vozidlách („detský zadržiavací systém“) 
                     
                  
                  
                     
                        dodatok 10 k sérii zmien 04
                     
                  
                  
                     
                        Ú. v. EÚ L 265, 30.9.2016, s. 1
                     
                  
                  
                     
                        M, N (h)“;
                     
                  
               
               f) riadok týkajúci sa predpisu č. 48 sa nahrádza takto:
            
            
                     
                        „48
                     
                  
                  
                     
                        Montáž zariadení na osvetlenie a svetelnú signalizáciu na motorové vozidlá
                     
                  
                  
                     
                        dodatok 10 k sérii zmien 06
                     
                  
                  
                     
                        Ú. v. EÚ L 14, 16.1.2019, s. 42
                     
                  
                  
                     
                        M, N, O“;
                     
                  
               
               g) riadok týkajúci sa predpisu č. 58 sa nahrádza takto:
            
            
                     
                        „58
                     
                  
                  
                     
                        Zadné ochranné zariadenia proti podbehnutiu (RUPD) a ich montáž; zadná ochrana proti podbehnutiu (RUP)
                     
                  
                  
                     
                        séria zmien 03
                     
                     
                  
                  
                     
                        Ú. v. EÚ L 49, 20.2.2019, s.1
                     
                  
                  
                     
                        M, N, O“;
                     
                  
               
               h) riadok týkajúci sa predpisu č. 67 sa nahrádza takto:
            
         
         
            
                     
                        „67
                     
                  
                  
                     
                        Motorové vozidlá na skvapalnené ropné plyny (LPG) 
                     
                  
                  
                     
                        doplnok 14 k sérii zmien 01
                     
                  
                  
                     
                        Ú. v. EÚ L 285, 20.10.2016, s. 1
                     
                  
                  
                     
                        M, N“;
                     
                  
               
               i) riadok týkajúci sa predpisu č. 79 sa nahrádza takto:
            
            
                     
                        „79
                     
                  
                  
                     
                        Mechanizmus riadenia
                     
                  
                  
                     
                        séria zmien 03
                     
                  
                  
                     
                        Ú. v. EÚ L 318, 14.12.2018, s.1
                     
                  
                  
                     
                        M, N, O“;
                     
                  
               
               j) riadok týkajúci sa predpisu č. 94 sa nahrádza takto:
            
            
                     
                        „94
                     
                  
                  
                     
                        Ochrana cestujúcich v prípade čelného nárazu
                     
                  
                  
                     
                        séria zmien 03
                     
                  
                  
                     
                        Ú. v. EÚ L 35, 8.2.2018, s. 1
                     
                  
                  
                     
                        M1“;
                     
                  
               
               k) riadok týkajúci sa predpisu č. 100 sa nahrádza takto:
            
            
                     
                        „100
                     
                  
                  
                     
                        Elektrická bezpečnosť
                     
                  
                  
                     
                        dodatok 3 k sérii zmien 02
                     
                  
                  
                     
                        Ú. v. EÚ L 302, 28.11.2018, s.114
                     
                  
                  
                     
                        M, N“;
                     
                  
               
               l) riadok týkajúci sa predpisu č. 107 sa nahrádza takto:
            
            
                     
                        „107
                     
                  
                  
                     
                        Vozidlá kategórie M2 a M3 
                     
                  
                  
                     
                        doplnok 1 k sérii zmien 07 
                     
                  
                  
                     
                        Ú. v. EÚ L 52, 23.2.2018, s. 1
                     
                  
                  
                     
                        M2, M3“;
                     
                  
               
               m) riadok týkajúci sa predpisu č. 117 sa nahrádza takto:
            
            
                     
                        „117
                     
                  
                  
                     
                        Pneumatiky z hľadiska emisií hluku valenia, adhézie na mokrých povrchoch a valivého odporu (triedy C1, C2 a C3)
                     
                  
                  
                     
                        dodatok 8 k sérii zmien 02
                     
                  
                  
                     
                        Ú. v. EÚ L 218, 12.8.2016, s. 1
                     
                  
                  
                     
                        M, N, O“;
                     
                  
               
               n) riadok týkajúci sa predpisu č. 119 sa nahrádza takto:
            
            
                     
                        „119
                     
                  
                  
                     
                        Uhlové svietidlá
                     
                  
                  
                     
                        doplnok 3 k sérii zmien 01
                     
                  
                  
                     
                        Ú. v. EÚ L 89, 25.3.2014, s. 101
                     
                  
                  
                     
                        M, N (h)“;
                     
                  
               
               o) riadok týkajúci sa predpisu č. 123 sa nahrádza takto:
            
            
                     
                        „123
                     
                  
                  
                     
                        Adaptívne predné osvetľovacie systémy (AFS):
                     
                  
                  
                     
                        dodatok 9 k sérii zmien 01
                     
                  
                  
                     
                        Ú. v. EÚ L 49, 20.2.2019, s.24
                     
                  
                  
                     
                        M, N“;
                     
                  
               
               p) riadok týkajúci sa predpisu č. 125 sa nahrádza takto:
            
            
                     
                        „125
                     
                  
                  
                     
                        Výhľad vodiča smerom dopredu 
                     
                  
                  
                     
                        doplnok 1 k sérii zmien 01
                     
                  
                  
                     
                        Ú. v. EÚ L 20, 25.1.2018, s. 16
                     
                  
                  
                     
                        M1“;
                     
                  
               
               q) riadok týkajúci sa predpisu č. 128 sa nahrádza takto:
            
            
                     
                        „128
                     
                  
                  
                     
                        Zdroje svetla využívajúce svetelné diódy (LED)
                     
                  
                  
                     
                        doplnok 6 k pôvodnému zneniu predpisu
                     
                  
                  
                     
                        Ú. v. EÚ L 320, 17.12.2018, s.63
                     
                  
                  
                     
                        M, N, O“; 
                     
                  
               
               r) dopĺňajú sa tieto nové riadky:
            
         
         
            
                     
                        „140.
                     
                  
                  
                     
                        Riadenie stability
                     
                  
                  
                     
                        dodatok 2 k pôvodnému zneniu predpisu
                     
                  
                  
                     
                        Ú. v. EÚ L 269, 26.10.2018, s. 17
                     
                  
                  
                     
                        M1, N1
                     
                  
               
                     
                        141
                     
                  
                  
                     
                        Systémy monitorovania tlaku v pneumatikách (TPMS)
                     
                  
                  
                     
                        Pôvodné znenie predpisu
                     
                  
                  
                     
                        Ú. v. EÚ L 269, 26.10.2018, s. 36
                     
                  
                  
                     
                        M1, N1(i)“;
                     
                  
               
            
               2.Poznámka b) k tabuľke sa nahrádza takto:
            
            
               „b) V súlade s článkom 12 ods. 1 a ods. 2 nariadenia (ES) č. 661/2009 sa vyžaduje montáž elektronického systému riadenia stability“.
            
            
               3.Poznámka c) k tabuľke sa nahrádza takto:
            
            
               „c) V súlade s článkom 12 ods. 1 a ods. 2 nariadenia (ES) č. 661/2009 sa vyžaduje montáž elektronického systému riadenia stability“.
            
            
               4.Poznámka f) k tabuľke sa nahrádza takto:
            
            
               „f) Ak je podľa vyhlásenia výrobcu vozidla vozidlo vhodné na ťahanie nákladu (bod 2.11.5 prílohy I k smernici 2007/46/ES) a niektorá časť vhodného mechanického spojovacieho zariadenia, či už je alebo nie je namontovaná na daný typ motorového vozidla, by mohla (čiastočne) zakrývať niektorý osvetľovací komponent a/alebo priestor na umiestnenie a pripevnenie zadnej tabuľky s evidenčným číslom vozidla, uplatňuje sa toto:
            
            
               –v pokynoch pre používateľa motorového vozidla (napr. príručka majiteľa, príručka k vozidlu) sa jasne uvádza, že montáž mechanického spojovacieho zariadenia, ktoré sa nedá ľahko odstrániť ani premiestniť, nie je povolená,
            
            
               –v pokynoch sa takisto musí jasne uvádzať, že ak je mechanické spojovacie zariadenie namontované, musí sa v prípade nepoužívania vždy odstrániť alebo premiestniť a
            
            
               –v prípade typového schválenia systému vozidla podľa predpisu OSN č. 55 sa musí zabezpečiť, aby boli v plnej miere dodržané aj ustanovenia o odstránení, premiestnení a/alebo alternatívnom umiestnení, pokiaľ ide o montáž osvetlenia a priestor na umiestnenie a pripevnenie zadnej tabuľky s evidenčným číslom vozidla“.
            
            
               5.dopĺňa sa táto poznámka h) k tabuľke:
            
            
               „ h) Univerzálne medzinárodné typové schválenie celého vozidla vydané podľa predpisu OSN č. 0(*), ktoré zahŕňa typové schválenie podľa príslušných predpisov OSN uvedených v tabuľke, pri ktorých sa odkazuje na túto poznámku, sa považuje za rovnocenné s typovým schválením ES udeleným podľa tohto nariadenia.“
            
            
               6.dopĺňa sa táto poznámka i) k tabuľke:
            
            
               „ i) V súlade s článkom 9 ods. 2 nariadenia (ES) č. 661/2009 musia byť vozidlá kategórie M1 povinne vybavené systémom monitorovania tlaku v pneumatikách. Predpis OSN č. 141 sa vzťahuje na typové schvaľovanie vozidiel kategórie M1 až do maximálnej hmotnosti 3 500 kg. Predpis OSN č. 141 sa môže uplatňovať na základe dobrovoľnosti na typové schvaľovanie vozidiel kategórie N1, ktoré nie sú vybavené zdvojenými kolesami na náprave.“
            
            
               _______
            
            
                (*) Ú. v. EÚ L 135, 31.5.2018, s. 1.‘.
            
            
               PRÍLOHA II
            
            
            
               Smernica 2007/46/ES sa mení takto:
            
         
         
            
               1.V prílohe I sa vkladajú tieto nové body 12.9, 12.9.1 a 12.9.2:
            
            
               „12.9. Systém zvukovej signalizácie vozidla (AVAS)
            
            
               12.9.1. Schvaľovacie číslo typu vozidla, pokiaľ ide o jeho emisie zvuku, v súlade s predpisom OSN č. 138 (Ú. v. EÚ L 9, 13.1.2017, s. 33).
            
            
               12.9.2. Úplný odkaz na výsledky skúšok hladín emisií zvuku systému AVAS nameraných v súlade s nariadením Európskeho parlamentu a Rady (EÚ) č. 540/2014**.
            
            
               _______________
            
            
               **
                     Nariadenie Európskeho parlamentu a Rady (EÚ) č. 540/2014 zo 16. apríla 2014 o hladine zvuku motorových vozidiel a o náhradných systémoch tlmenia hluku a zmene smernice 2007/46/ES a o zrušení smernice 70/157/EHS (Ú. v. EÚ L 158, 27.5.2014, s. 131).
            
            
               2.V časti I oddiele A prílohy III sa vkladajú tieto nové body 12.9, 12.9.1 a 12.9.2:
            
            
               „12.9. Systém zvukovej signalizácie vozidla (AVAS)
            
            
               12.9.1. Schvaľovacie číslo typu vozidla, pokiaľ ide o jeho emisie zvuku, v súlade s predpisom OSN č. 138 (Ú. v. EÚ L 9, 13.1.2017, s. 33).
            
            
               12.9.2. Úplný odkaz na výsledky skúšok hladín emisií zvuku systému AVAS nameraných v súlade s nariadením (EÚ) č. 540/2014.“;
            
            
               3.V prílohe IV sa ČASŤ II mení takto:
            
            
               a)prvý odsek za názvom sa nahrádza takto:
            
            
               „Ak sa v tabuľke v časti I odkazuje na samostatnú smernicu alebo samostatné nariadenie, univerzálne medzinárodné typové schválenie celých vozidiel vydané podľa predpisu OSN č. 0 (***), ktoré zahŕňa typové schválenie podľa relevantných predpisov OSN uvedených ďalej alebo typové schválenie vydané podľa ďalej uvedených predpisov OSN, ku ktorým Únia pristúpila ako zmluvná strana „revidovanej dohody z roku 1958“ Európskej hospodárskej komisie Organizácie Spojených národov na základe rozhodnutia Rady 97/836/ES (****) alebo následných rozhodnutí Rady uvedených v článku 3 ods. 3 uvedeného rozhodnutia, sa považuje za rovnocenné s typovým schválením ES udeleným podľa príslušnej samostatnej smernice alebo samostatného nariadenia.
            
            
               ________
            
            
               (***) Ú. v. EÚ L 135, 31.5.2018, s. 1.
            
            
               (****) Ú. v. ES L 346, 17.12.1997, s. 78.“;
            
            
               b)Tabuľka sa nahrádza takto:
            
            
            
                     
                  
                  
                     
                        „Predmet
                     
                  
                  
                     
                        Predpisy OSN
                     
                  
                  
                     
                        Séria zmien
                     
                  
               
                     
                        1
                        
                           (a)
                        
                     
                  
                  
                     
                        Prípustná hladina hluku
                     
                  
                  
                     
                        51
                           59
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Prípustná hladina zvuku [nevzťahuje sa na systém AVAS a náhradné tlmiče]
                     
                  
                  
                     
                        51
                     
                  
                  
                     
                        03
                     
                  
               
                     
                  
                  
                     
                        Systém zvukovej signalizácie vozidla (AVAS)
                     
                  
                  
                     
                        138
                     
                  
                  
                     
                        01
                     
                  
               
                     
                  
                  
                     
                        Náhradné systémy tlmenia hluku
                     
                  
                  
                     
                        59
                     
                  
                  
                     
                        02
                     
                  
               
                     
                        58
                     
                  
                  
                     
                        Ochrana chodcov (nevzťahuje sa na brzdové asistenčné systémy a systémy čelnej ochrany)
                     
                  
                  
                     
                        127
                     
                  
                  
                     
                        00
                     
                  
               
                     
                  
                  
                     
                        Brzdové asistenčné systémy
                     
                  
                  
                     
                        139
                     
                  
                  
                     
                        00
                     
                  
               
                     
                        59
                        
                           (b)
                        
                     
                  
                  
                     
                        Recyklovateľnosť
                     
                  
                  
                     
                        133
                     
                  
                  
                     
                        00
                     
                  
               
                     
                        62
                        
                           (c)
                        
                     
                  
                  
                     
                        Systémy uskladnenia vodíka
                     
                  
                  
                     
                        134
                     
                  
                  
                     
                        00
                     
                  
               
                     
                        65
                     
                  
                  
                     
                        Zdokonalené systémy núdzového brzdenia
                     
                  
                  
                     
                        131
                     
                  
                  
                     
                        01
                     
                  
               
                     
                        66
                     
                  
                  
                     
                        Systém výstrahy pred vybočením z jazdného pruhu
                     
                  
                  
                     
                        130
                     
                  
                  
                     
                        00
                     
                  
               
               Požiadavky na montáž uvedené v samostatnej smernici alebo samostatnom nariadení sa vzťahujú aj na komponenty a samostatné technické jednotky schválené v súlade s predpismi OSN.
            
         
         
            
               a) Číslovanie položiek v tejto tabuľke zodpovedá číslovaniu použitému v tabuľke v časti I.
            
            
               b) Uplatňujú sa požiadavky stanovené v prílohe I k smernici 2005/64/ES.
            
            
               c) Typové schvaľovanie systémov uskladnenia vodíka a všetkých uzatváracích zariadení (každého konkrétneho komponentu) je povinné a nevzťahuje sa na vlastnosti materiálov všetkých komponentov zahrnutých v článku 2 ods. 2 nariadenia Európskeho parlamentu a Rady (ES) č. 79/2009.“